CELEX: 52010PC0396
Language: da
Date: 2010-07-23
Title: Forslag til RÅDETS GENNEMFØRELSESAFGØRELSE om tilladelse til Den Italienske Republik til at anvende en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem

|

52010PC0396

Forslag til RÅDETS GENNEMFØRELSESAFGØRELSE om tilladelse til Den Italienske Republik til at anvende en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem  /* KOM/2010/0396 endelig udg. - NLE 2010/0213 */  

	[pic] | EUROPA-KOMMISSIONEN |Bruxelles, den 23.7.2010KOM(2010)396 endelig2010/0213 (NLE)Forslag tilRÅDETS GENNEMFØRELSESAFGØRELSEom tilladelse til Den Italienske Republik til at anvende en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystemBEGRUNDELSEBAGGRUND FOR FORSLAGET |Begrundelse og formål I henhold til artikel 395, stk. 1, i direktiv 2006/112/EF af 28. november 2006 om det fælles merværdiafgiftssystem (i det følgende benævnt "momsdirektivet") kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i direktivet, for at forenkle momsopkrævningen eller for at undgå visse former for momsunddragelse eller momsundgåelse. Ved brev registreret i Kommissionens Generalsekretariat den 10. december 2009 anmodede Den Italienske Republik om tilladelse til fortsat at momsfritage afgiftspligtige personer, hvis årlige omsætning ikke overstiger 30 000 EUR. I overensstemmelse med artikel 395, stk. 2, i direktiv 2006/112/EF underrettede Kommissionen ved brev af 11. januar 2010 de øvrige medlemsstater om Den Italienske Republiks anmodning. Ved brev af 12. januar 2010 underrettede Kommissionen Den Italienske Republik om, at den rådede over alle de oplysninger, den fandt nødvendige for at kunne vurdere anmodningen. |Generel baggrund Det følger af kapitel 1 i afsnit XII i momsdirektivet, at medlemsstaterne har mulighed for at anvende særordninger for små virksomheder, herunder mulighed for at indrømme afgiftsfritagelse til afgiftspligtige personer med en årlig omsætning under et vist beløb. Afgiftsfritagelsen indebærer, at en afgiftspligtig person ikke skal opkræve moms af leveringer og følgelig heller ikke kan fratrække indgående moms. Denne foranstaltning blev første gang indført i medfør af bestemmelserne i Rådets direktiv 67/228/EØF. De medlemsstater, som ikke udnyttede den i denne bestemmelse anførte mulighed, kunne efterfølgende i henhold til artikel 24, stk. 2, litra b), i direktiv 77/388/EØF, som nu er indarbejdet som momsdirektivets artikel 285, stk. 1, kun indrømme momsfritagelse for afgiftspligtige personer, hvis årlige omsætning ikke overstiger 5 000 EUR. Den Italienske Republik har ikke udnyttet den i artikel 14 i Rådets direktiv 67/228/EØF omhandlede mulighed. På grund af et stort antal afgiftspligtige personer, som har en meget lav årlig omsætning, anmodede Den Italienske Republik om en fritagelse i 2007 for at forenkle de småhandlendes momsforpligtelser og lette de nationale skattemyndigheders afgiftsopkrævning. Rådets beslutning 2008/737/EF (EUT L 249 af 18.9.2008, s. 13) gav Den Italienske Republik tilladelse til indtil den 31. december 2010 at momsfritage afgiftspligtige personer, hvis årlige omsætning ikke overstiger 30 000 EUR, med mulighed for at forhøje denne tærskel med henblik på at fastholde den reelle værdi. Den Italienske Republik har nu anmodet om en videreførelse af denne foranstaltning, som er frivillig for afgiftspligtige personer. Kommissionens forslag til direktiv af 29. oktober 2004 om forenkling af de momsmæssige forpligtelser (KOM(2004) 728 endelig) indeholder bestemmelser, der giver medlemsstaterne mulighed for at momsfritage afgiftspligtige personer, hvis årsomsætning ikke overstiger 100 000 EUR, et beløb, der kan reguleres på årsbasis. Rådet er imidlertid endnu ikke nået til enighed om dette forslag. Det følger af oplysningerne fra Den Italienske Republik, at anvendelsen af foranstaltningen har medført en anslået nedgang af de samlede afgiftsindtægter fra det endelige forbrug på mindre end 0,2 %, hvilket er i overensstemmelse med de vurderinger, der blev foretaget, da der blev givet tilladelse til den oprindelige fravigelse. Det foreslås derfor, at fravigelsen skal gælde i endnu en periode, tidligst indtil den 31. december 2013 eller til tidspunktet for ikrafttrædelsen af et direktiv, hvori der fastsættes en tærskel for den årlige omsætning, under hvilken en afgiftspligtig person kan fritages for moms. |Gældende bestemmelser på det område, som forslaget vedrører I 2004 foreslog Kommissionen at hæve tærsklen for den årlige omsætning, under hvilken medlemsstaterne kan indrømme afgiftspligtige personer momsfritagelse, til 100 000 EUR (KOM(2004) 728 endelig). |Overensstemmelse med andre EU-politikker og -mål Ikke relevant |HØRING AF INTERESSEREDE PARTER OG KONSEKVENSANALYSE |Høring af interesserede parter |Ikke relevant. |Ekspertbistand |Der var ikke behov for ekstern ekspertbistand. |Konsekvensanalyse Afgørelsen tager sigte på at videreføre en forenklende foranstaltning, som fjerner mange af momsforpligtelserne for virksomheder med en årlig omsætning på højst 30 000 EUR, og den har derfor en potentiel positiv virkning. Da undtagelsen har begrænset rækkevidde og varighed, vil virkningen under alle omstændigheder være begrænset. |FORSLAGETS RETLIGE ASPEKTER |Resumé af forslaget Tilladelse til Den Italienske Republik til fortsat at anvende en foranstaltning, som fraviger direktiv 2006/112/EF, ved indførelse af en forenklende foranstaltning for virksomheder med en årlig omsætning på højst 30 000 EUR. |Retsgrundlag Artikel 395 i Rådets direktiv 2006/112/EF af 28. november 2006 om det fælles merværdiafgiftssystem. |Nærhedsprincippet Forslaget henhører under EU's enekompetence. Nærhedsprincippet finder derfor ikke anvendelse. |Proportionalitetsprincippet Forslaget er i overensstemmelse med proportionalitetsprincippet af følgende grunde. |Afgørelsen vedrører en tilladelse, der indrømmes en medlemsstat på dennes egen anmodning og udgør ikke en forpligtelse. |Da undtagelsen har begrænset omfang og varighed, står den særlige foranstaltning i rimeligt forhold til det tilstræbte mål. |Reguleringsmiddel/reguleringsform |Foreslåede instrumenter: Afgørelse. |Andre reguleringsmidler vil ikke være hensigtsmæssige af følgende grunde: I henhold til momsdirektivets artikel 395 kan de fælles momsregler kun fraviges, hvis Rådet med enstemmighed på forslag af Kommissionen giver tilladelse hertil. En rådsafgørelse er det mest egnede reguleringsmiddel, da den kan rettes til individuelle medlemsstater. |BUDGETMÆSSIGE KONSEKVENSER |Forslaget har ingen konsekvenser for EU's budget. |ANDRE OPLYSNINGER |Fornyet gennemgang/revision/udløbsklausul |Forslaget indeholder en udløbsklausul. |2010/0213 (NLE)Forslag tilRÅDETS GENNEMFØRELSESAFGØRELSEaf [ …]om tilladelse til Den Italienske Republik til at anvende en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystemRÅDET FOR DEN EUROPÆISKE UNION HAR —under henvisning til traktaten om Den Europæiske Unions funktionsmåde,under henvisning til Rådets direktiv 2006/112/EF af 28. november 2006 om det fælles merværdiafgiftssystem[1], særlig artikel 395, stk. 1,under henvisning til forslag fra Europa-Kommissionen ogud fra følgende betragtninger:1.  Ved brev registreret i Kommissionens Generalsekretariat den 10. december 2009 anmodede Italien om tilladelse til at indføre en foranstaltning, som fraviger artikel 285 i direktiv 2006/112/EF, for fortsat at kunne fritage visse afgiftspligtige personer. Ved hjælp af denne foranstaltning ville disse afgiftspligtige personer fortsat være fritaget for nogle eller alle de forpligtelser, der vedrører moms, som omhandlet i kapitel 2-6, afsnit XI, i direktiv 2006/112/EF.2.  Kommissionen underrettede ved brev af 11. januar 2010 de øvrige medlemsstater om Italiens anmodning. Ved brev af 12. januar 2010 underrettede Kommissionen Italien om, at den rådede over alle de oplysninger, den fandt nødvendige for at kunne vurdere anmodningen.3.  Medlemsstaterne har allerede adgang til en særlig ordning for små virksomheder i henhold til afsnit XII i direktiv 2006/112/EF. Den videreførte ordning fraviger kun momsdirektivets artikel 285 for så vidt angår Italien, i det omfang tærsklen for den årlige omsætning er højere end tærsklen på de 5 000 EUR.4.  Ved Rådets beslutning 2008/737/EF af 15. september 2008 om bemyndigelse af Den Italienske Republik til at anvende en foranstaltning, der fraviger bestemmelserne i artikel 285 i direktiv 2006/112/EF om det fælles merværdiafgiftssystem[2], fik Italien tilladelse til ved hjælp af en fravigelsesforanstaltning at fritage afgiftspligtige personer, hvis årlige omsætning er på højst 30 000 EUR indtil den 31. december 2010. Eftersom denne højere tærskel har medført en begrænsning af momsforpligtelserne for de mindste virksomheder, mens de afgiftspligtige personer stadig kan vælge den almindelige momsordning, bør Italien have tilladelse til at anvende foranstaltningen i endnu en begrænset periode.5.  Kommissionens forslag til Rådets direktiv om ændring af direktiv 77/388/EØF af 29. oktober 2004 om forenkling af de momsmæssige forpligtelser[3] indeholder bestemmelser, der giver medlemsstaterne mulighed for at fastsætte en tærskel for, hvor stor en årlig omsætning der kan gives momsfritagelse for, idet den dog ikke må overstige 100 000 EUR eller modværdien heraf i national valuta, med mulighed for årlig regulering. Italiens anmodning om en videreførelse er forenelig med forslaget, som Rådet endnu ikke har kunnet nå til enighed om.6.  Ifølge oplysninger fra Italien har foranstaltningen allerede medført en anslået nedgang i de samlede afgiftsindtægter fra det endelige forbrug på mindre end 0,2 %.7.  Fravigelsen har ikke negative indvirkninger på EU's egne momsindtægter -VEDTAGET DENNE AFGØRELSE:Artikel 1Som en fravigelse af artikel 285 i direktiv 2006/112/EF gives der tilladelse til Italien til at momsfritage afgiftspligtige personer, hvis årlige omsætning ikke overstiger 30 000 EUR.Italien kan hæve loftet for at fastholde fritagelsens værdi målt i faste priser.Artikel 2Den i artikel 1 omhandlede ordning er frivillig for afgiftspligtige personer.Artikel 3Denne afgørelse finder anvendelse fra den 1. januar 2011 til den dato, hvor et direktiv om ændring af de tærskler for den årlige omsætning, under hvilke afgiftspligtige personer kan fritages for moms, træder i kraft, og under alle omstændigheder senest den 31. december 2013.Artikel 4Denne afgørelse er rettet til Den Italienske Republik.Udfærdiget i Bruxelles, den .På Rådets vegneFormand [1] EUT L 347 af 11.12.2006, s. 1.[2] EUT L 249 af 18.9.2008, s. 13.[3] KOM(2004) 728 endelig.